Document ID: 31990R3779

KOMISSION ASETUS (ETY) N:o 3779/90,
annettu 19 päivänä joulukuuta 1990,
Saksan yhdistymisen jälkeen muna- ja siipikarjanliha-aloilla sovellettavista siirtymätoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Saksan yhdistymisen johdosta toteutettavista siirtymätoimenpiteistä ja tarpeellisista mukautuksista maatalousalalla 4 päivänä joulukuuta 1990 annetun neuvoston asetuksen (ETY) N:o 3577/90(1) ja erityisesti sen 3 artiklan,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(2), sellaisena kuin se on viimeksi muutettuna asetuksella (ETY) N:o 1235/89(3), ja erityisesti sen 9 artiklan 3 kohdan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(4), sellaisena kuin se on viimeksi muutettuna asetuksella (ETY) N:o 1235/89, ja erityisesti sen 9 artiklan 3 kohdan,
ottaa huomioon muna-alan vientitukien myöntämistä koskevista yleisistä säännöistä ja tukien suuruuden vahvistamisperusteista 29 päivänä lokakuuta 1975 annetun neuvoston asetuksen (ETY) N:o 2774/75(5) ja erityisesti sen 7 artiklan 2 kohdan,
ottaa huomioon siipikarjanliha-alan vientitukien myöntämistä koskevista yleisistä säännöistä ja tukien suuruuden vahvistamisperusteista 29 päivänä lokakuuta 1975 annetun neuvoston asetuksen (ETY) N:o 2779/75(6) ja erityisesti sen 7 artiklan 2 kohdan,
sekä katsoo, että
asetuksessa (ETY) N:o 3577/90 säädetään muun muassa, että entisen Saksan demokraattisen tasavallan alueen joustavan yhteiseen maatalouspolitiikkaan sopeutumisen varmistamiseksi voidaan päättää mainitussa asetuksessa säädettyjä toimenpiteitä täydentävien toimenpiteiden toteuttamisesta,
ottaen huomioon vaikeudet entisen Saksan demokraattisen tasavallan siipikarjanlihan tuotannon mukauttamisessa yhteisön markkinoiden edellytyksiin yhteisistä tuoreiden, jäädytettyjen ja pakastettujen kananpoikien, kanojen ja kukkojen vesipitoisuutta koskevista vaatimuksista 23 päivänä marraskuuta 1976 annettua neuvoston asetusta (ETY) N:o 2967/76(7), sellaisena kun se on viimeksi muutettuna asetuksella (ETY) N:o 3204/83(8), olisi siirtymätoimenpiteenä jätettävä soveltamatta jäädytettyihin ja pakastettuihin entisessä Saksan demokraattisen tasavallan alueella tuotettuihin ja kaupan pidettyihin kukkoihin, kanoihin ja kananpoikiin,
Saksan yhdistymisen jälkeen muna- ja siipikarjanliha-aloilla sovellettavista väliaikaisista toimenpiteistä 27 päivänä syyskuuta 1990 annetussa komission asetuksessa (ETY) N:o 2772/90(9) komissio päättää näin väliaikaisena toimenpiteenä yhdentymisen ja 31 päivän joulukuuta 1990 väliseksi ajanjaksoksi; tätä järjestelyä olisi pidennettävä, koska edellä tarkoitetut tekijät yhä vaikuttavat,
tiettyjä muna- ja siipikarjanliha-alojen tuotteita koskevan alimman vientituen soveltamisesta 18 päivänä tammikuuta 1980 annetussa komission asetuksessa (ETY) N:o 109/80(10), sellaisena kuin se on viimeksi muutettuna asetuksella (ETY) N:o 1737/90(11), pidetään entistä Saksan demokraattista tasavaltaa kolmansiin maihin kuuluvana; on osoittautunut tarpeelliseksi muuttaa mainittua asetusta poistamalla siitä maininta entisestä Saksan demokraattisesta tasavallasta, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Saksalle annetaan valtuudet hyväksyä jäädytettyjen ja pakastettujen kukkojen, kanojen ja kananpoikien, joiden valmistusprosessissa imeytyneen veden pitoisuus ylittää asetuksen (ETY) N:o 2967/76 1 artiklassa tarkoitetut määrät, tuotanto ja kaupan pitäminen entisen Saksan demokraattisen tasavallan alueella.
2 artikla
Poistetaan asetuksen (ETY) N:o 109/80 1 artiklan ilmaukset "ja Saksan demokraattisesta tasavallasta".
3 artikla
Tämä asetus tulee voimaan 1 päivänä tammikuuta 1991.
Edellä olevaa 1 artiklaa sovelletaan 1 päivästä tammikuuta 1991 31 päivään joulukuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1990.

Labels: 3
18
17
6